b"\n_START_ARTICLE_\nBright Star\n_START_PARAGRAPH_\nBright Star er en serie milit\xc3\xa6r\xc3\xb8velser for at teste inds\xc3\xa6tning af amerikanske styrker i Egypten. \xc3\x98velserne er blevet afholdt hvert andet \xc3\xa5r siden 1980. Baggrunden er Camp David-aftalen i 1979, som normaliserede forbindelserne mellem Egypten og Israel. \xc3\x98velsens omfang er \xc3\xb8get for hver gang den er blevet holdt. I 2000 omfattede den 70.000 soldater fra 11 nationer._NEWLINE_Inds\xc3\xa6tningen af amerikanske styrker skal vise USA's evne til at forst\xc3\xa6rke sine allierede i Mellem\xc3\xb8sten i krisesituationer. Selve deployeringen foreg\xc3\xa5r ofte omkring flybasen Cairo West og Mubarak Military City. Alle v\xc3\xa5benarter er involveret._NEWLINE_Efter Golfkrigen i 1991 \xc3\xb8gede \xc3\xb8velserne specielt i omfang. I 2003 blev \xc3\xb8velsen aflyst p\xc3\xa5 grund af at det amerikanske engagement i Irak og Afghanistan ikke efterlod ressourcer nok til at bruge p\xc3\xa5 \xc3\xb8velsen."